20/05/2019 | Administración LocalMunicipal
Narón
Secretaría
Bases xerais procesos selectivos Concello de Narón 2019

A Xunta de Goberno Local en data 9 de maio de 2019 aprobou as seguintes BASES XERAIS POLAS QUE SE REXERÁN OS PROCESOS SELECTIVOS QUE CONVOQUE O CONCELLO DE NARÓN PARA A SELECCIÓN DE PERSOAL FUNCIONARIO. Primeira.–Obxecto.1.1. As presentes bases regulan os aspectos comúns aos procesos selectivos que convoque o Concello de Narón para a selección de persoal funcionario de carreira, dentro do marco xeral de execución da Oferta de Emprego Público ordinaria do ano 2019, de conformidade co disposto no artigo 70 do Texto Refundido da Lei 7/2007, do Estatuto Básico do Empregado Público, aprobado por Real Decreto Lexislativo 5/2015, do 30 de outubro.1.2. As especificidades de cada proceso selectivo serán obxecto de regulación nas bases específicas que se aprobarán para rexer cada convocatoria. Segunda.–Normativa aplicable. Os procesos selectivos rexeranse polo establecido nestas bases xerais e nas correspondentes bases específicas e convocatorias. Tamén serán de aplicación a estes procesos selectivos o Texto Refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro; a Lei 30/1984, do 2 de agosto, de Medidas para a Reforma da Función Pública; a Lei 7/1985, do 2 de abril, Reguladora das Bases de Réxime Local; o Texto Refundido das Disposicións Legais Vixentes en Materia de Réxime Local, aprobado por Real Decreto Lexislativo 781/1986, do 18 de abril; o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado por Real Decreto 364/1995, do 10 de marzo; o Real Decreto 2271/2004, do 3 de decembro, polo que se regula o Acceso ao Emprego Público e á Provisión de Postos de Traballo das Personas con Discapacidade; o Real Decreto 896/1991, do 7 de xuño, polo que se establecen as Reglas Básicas e Programas Mínimos do Procedemento de Selección dos Funcionarios de Administración Local; a Lei 40/2015, do 1 de outubro, de Réxime Xurídico do Sector Público, e demais disposicións que sexan de aplicación. Terceira.–Normas xerais sobre distribución de prazas entre os diferentes turnos.3.1. Cota de reserva para persoas con discapacidade: As convocatorias de probas selectivas correspondentes á Oferta de Emprego Público incluirán, agás naquelas categorías cuxa natureza o impida, un total do 7 por cento das vacantes que se convoquen para ser cubertas entre persoas con discapacidade, que conten cun grao de minusvalía igual ou superior ao 33 por cento. Garantirase a igualdade de condicións nas probas con respecto aos demais aspirantes. A reserva do mínimo do 7 por cento realizarase de maneira que, polo menos, o 2 por cento das prazas ofertadas o sexa para ser cubertas por persoas que acrediten discapacidade intelectual e o resto das prazas ofertadas o sexa para persoas que acrediten calquera outro tipo de discapacidade. A resolución de convocatoria determinará, no seu caso, o número de prazas que se reservarán para o turno de discapacidade. Se as prazas reservadas e que foran cubertas polas persoas con discapacidade non alcanzaran a taxa do 3 por cento das prazas convocadas, as prazas non cubertas acumularanse á cota do 7 por cento da oferta seguinte, cun límite máximo do 10 por cento. Se as prazas reservadas e que foron cubertas polas persoas con discapacidade alcanzan a taxa do 3 por cento referida no apartado anterior, as prazas sen cubrir incorporaranse ao sistema de acceso libre.3.2. Quenda de promoción interna: A Resolución de convocatoria determinará, no seu caso, o número de prazas que se reservarán para a quenda de promoción interna. As prazas sen cubrir das reservadas ao turno de promoción interna incorporaranse ao sistema de acceso libre.3.3. Os/as aspirantes só poderán participar polo turno libre, de promoción interna ou cota de discapacidade. Cuarta.–Requisitos dos/as aspirantes.4.1. Requisitos xerais: Para ser admitidos á realización das probas selectivas os/as aspirantes deberán reunir os seguintes requisitos: a) Ter a nacionalidade española ou cumprir os requisitos establecidos no artigo 57 do Texto Refundido da Lei do Estatuto Básico do Empregado Público aprobado por Real Decreto Lexislativo 5/2015 de 30 de outubro, no suposto de acceso ao emprego público de nacionais doutros estados. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, no seu caso, a idade máxima de xubilación forzosa, agás que a normativa específica determine unha diferente. d) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, que non fose separado o inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Posuír a titulación que se requira nas bases específicas que rexan en cada convocatoria, ou en condicións de obtela. No caso de titulacións obtidas no estranxeiro deberase estar en posesión da correspondente convalidación ou da credencial que acredite, no seu caso, a homologación. f) Outros requisitos que, no seu caso, poidan esixirse nas correspondentes bases específicas.4.2. Requisitos específicos para participar pola quenda de promoción interna: Os requisitos que han de reunir os aspirantes que participen, no seu caso, pola quenda de promoción interna serán os establecidos para cada convocatoria nas bases específicas.4.3. Requisitos específicos para participar pola quenda de reserva de discapacidade: Os aspirantes que concorran pola quenda de reserva de discapacidade, ademais de reunir os requisitos xerais exixidos no apartado 4.1, deberán ter legalmente recoñecido un grao de minusvalía igual ou superior ao 33 por cento. Esta circunstancia acreditarase xunto coa instancia.4.4. Os aspirantes deberán reunir os requisitos establecidos nestas bases na data de finalización do prazo de presentación de solicitudes e mantelos durante todo o proceso selectivo. Quinta.–Solicitudes.5.1. As solicitudes deberán cumplimentarse no modelo oficial, que será facilitado gratuítamente nas Oficinas de Rexistro do Concello de Narón. Dita solicitude poderá obterse tamén a través de Internet, na Sede Electrónica do Concello de Narón (www.naron.es). Xunto coa instancia deberá presentarse a seguinte documentación: – Fotocopia do DNI. – Fotocopia da titulación esixida na convocatoria. – Certificado de acreditación de minusvalía, de se-lo caso. – Calesquera outra documentación esixida nas bases específicas. – No suposto de que o sistema selectivo establecido sexa o concurso-oposición, os méritos que en cada proceso selectivo establezan as bases específicas alegaranse na solicitude ou no modelo normalizado establecido ao efecto polo Concello de Narón. Os aspirantes deberán aportar xunto á solicitude fotocopia dos documentos acreditativos dos méritos alegados. Non será necesaria a compulsa dos documentos que se presenten fotocopiados, bastando a declaración xurada do interesado sobre a autenticidade dos mesmos, así como dos datos que figuran na instancia, sen prexuízo de que, en calquera momento, o Tribunal Calificador ou os órganos competentes do Concello de Narón poidan requirir aos aspirantes que acrediten a veracidade das circunstancias e documentos aportados e que foran obxecto de valoración. A data límite para a alegación dos méritos e a presentación dos documentos relativos aos mesmos será a da finalización do prazo de presentación de solicitudes. En ningún caso se valorarán méritos non alegados na solicitude ou non acreditados documentalmente en prazo.5.2. Taxa por dereitos de exame. Dentro do prazo de presentación de instancias será necesario satisfacer o pago da taxa por dereitos de exame na contía que se indique nas bases específicas de cada convocatoria. O importe da taxa farase efectivo mediante modelo de ingreso de autoliquidación que poderá obterse personándose nas oficinas dos Servizos Económicos municipais (sitos na 4.ª planta do Concello), ou ben, ser solicitado, en horario de oficina de 8.30 a 13.30 horas, por correo electrónico á dirección tesoureria@naron. es indicándose neste caso os datos fiscais do solicitante (nome completo, NIF, domicilio fiscal) asi como o concepto e importe da taxa que se pretende satisfacer. O pago de dito importe deberá realizarse nas entidades bancarias colaboradoras que en dito documento de ingreso se indican adxuntándose o xustificante de pagamento á instancia. Calesqueira dúbida ou aclaración sobre esta cuestión poderá plantexarse no teléfono 981 337700 Extensións 1406, 1407, 1011, 1408. Non procederá a devolución do importe satisfeito en concepto de taxa por dereitos de exame nos supostos de exclusión das probas selectivas por causas imputables aos interesados. Porén procederase á devolución da taxa cando por causas non imputables ao suxeito pasivo a actividade técnica e/ou administrativa que constitúe feito impoñible da taxa non se realice. A solicitude de participación deberá ir acompañada, necesariamente, do xustificante que acredite o abono íntegro da taxa por dereitos de exame.5.3. Na solicitude deberá facerse constar expresamente a quenda pola que se participe de acordo coas seguintes indicacións: a) Libre. b) Promoción Interna. c) Cota de reserva de discapacidade.5.4. Prazo de presentación de solicitudes. O prazo de presentación de solicitudes será de vinte días naturais contados a partir do seguinte á publicación do anuncio do extracto da convocatoria no Boletín Oficial do Estado. A non presentación da solicitude en tempo e forma suporá a inadmisión do aspirante ao proceso selectivo.5.5. Lugar de presentación. O impreso de solicitude coa súa copia, debidamente cumprimentado, así como o exemplar correspondente do impreso de autoliquidación, unha vez realizado o pago íntegro da taxa por dereitos de exame, poderá presentarse nas Oficinas de Rexistro do Concello de Narón, ou en calquera dos lugares e formas establecidos no artigo 16 da Lei 39/2015, do 1 de outubro, do procedemento administrativo común das administración públicas. No caso de que se opte por presentar a solicitude ante unha oficina de Correos, farase en sobre aberto, para que a mesma sexa datada e selada polo funcionario de Correos antes de ser certificada. Tamén poderán presentarse de maneira telemática a través da Sede Electrónica do Concello de Narón (www.narón.es). 5.6. Os aspirantes con discapacidade con grao de minusvalía igual ou superior ao 33 por cento poderán solicitar na instancia as adaptacións e os axustes razonables de tempo e medios das probas do proceso selectivo, a fin de asegurar a súa participación en condicións de igualdade. A solicitude deberá adxuntar o ditame médico facultativo emitido polo órgano técnico de calificación do grao de minusvalía, acreditando das deficiencias permanentes que deron orixen ao grao de minusvalía recoñecido, a efectos de que o Tribunal poida valorar a procedencia ou non da concesión da adaptación solicitada. A adaptación de tempos consistirá na concesión dun tempo adicional para a realización dos exercicios, e levarase a cabo de conformidade co disposto na Orde PRE-1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. Unha vez analizadas as necesidades específicas de cada un/unha dos/as aspirantes, o Tribunal Cualificador adoptará as medidas precisas, naqueles casos que resulte necesario, de forma que os/as solicitantes de adaptacións de tempo e/ou medios gocen de similares condicións para a realización dos exercicios que o resto dos/as participantes. A relación de adaptacións concedidas e/ou denegadas será feita pública mediante anuncio no taboleiro de edictos do Concello de Narón e na sede electrónica do Concello de Narón (www.narón.es). 5.7. A efectos do cumprimento do artigo 5 da Lei Orgánica 15/1999, do 13 de decembro, de Protección de Datos de Carácter Persoal, os datos contidos na solicitude serán obxecto de tratamento automatizado polo órgano competente para o desenvolvemento do proceso selectivo. A súa cumprimentación será obrigatoria para a admisión ás probas selectivas. Sexta.–Admisión de aspirantes.6.1. Para ser admitido ao proceso selectivo bastará con que os/as aspirantes manifiesten nas súas solicitudes que reúnen todos e cada un dos requisitos exixidos na base cuarta, referidos á data de finalización do prazo de presentación de solicitudes. O cumprimento destes requisitos será acreditado mediante a presentación dos documentos correspondentes na forma prevista na base undécima.6.2. Terminado o prazo de presentación de solicitudes o titular do órgano competente dictará Resolución declarando aprobada a lista provisional de admitidos/as e excluídos/as, no prazo máximo de dous meses. A Resolución, deberá publicarse no Boletín Oficial da provincia da Coruña. Ademais, esta Resolución será publicada no taboleiro de edictos do Concello de Narón e na Sede Electrónica do Concello de Narón (www.narón.es) e conterá a lista completa de aspirantes admitidos e excluídos.6.3. Os/as aspirantes excluídos/as expresamente, así como os que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación da Resolución, para subsanar o defecto que motivara a súa exclusión ou a súa non inclusión expresa. Quen dentro do prazo sinalado non subsane os defectos xustificando o seu dereito a ser admitido/a, será definitivamente excluído/a do proceso selectivo. Os erros na consignación dos datos persoais rectificaranse de oficio ou a instancia do/a interesado/a en calquera momento do proceso selectivo.6.4. Finalizado o prazo de subsanación de defectos das solicitudes, publicarase no Boletín Oficial da provincia de A Coruña, unha Resolución declarando aprobada a relación definitiva de aspirantes admitidos/as e excluídos/as, no prazo máximo dun mes, que poderá ser prorrogado por causas xustificadas e previa resolución motivada. Poderase indicar na citada Resolución, a data, lugar e hora de realización da primeira proba que houbese que realizar. Os/as aspirantes que, concorrendo pola quenda de promoción interna ou pola cota de discapacidade, non cumpran algún dos requisitos exixidos para o acceso a ditas prazas de reserva, serán incluídos, de oficio, na relación definitiva de aspirantes admitidos polo turno libre, sempre que a Administración teña coñecemento de tal circunstancia con anterioridade á Resolución que aprobe as citadas relacións definitivas de aspirantes admitidos e excluídos e, ademais, declararán na súa solicitude que cumpren todos os requisitos necesarios. Sétima.–Tribunais de selección.7.1. Os Tribunais Calificadores que deben xulgar as probas selectivas serán nomeados polo órgano competente no prazo máximo de dous meses dende a data da publicación da lista provisional de admitidos/as. Este prazo poderá ser prorrogado por unha soa vez, por causas xustificadas e previa resolución motivada. Non poderán formar parte dos Tribunais o persoal de selección ou designación política, os/as funcionarios/as interinos/as e o persoal eventual. Tampouco poderá formar parte dos órganos de selección de funcionarios/as de carreira ou persoal laboral, aqueles/as funcionarios/as que realizasen tarefas de preparación de aspirantes a probas selectivas nos cinco anos anteriores á publicación da correspondiente convocatoria. Todos os/as membros dos Tribunais deberán posuír titulación de igual nivel ou superior á exixida para o acceso ás prazas convocadas e ser funcionarios/as de carreira. Ademais, os Tribunais non poderán estar formados maioritariamente por funcionarios/as pertenecentes ao mesmo Corpo ou Escala obxecto da selección. A pertenza aos Tribunais será sempre a título individual, non podendo ostentarse esta en representación ou por conta de ninguén. Os órganos de selección deberán axustarse aos principios de imparcialidade e profesionalidade dos/das seus/suas membros e responderán ao principio de presenza equilibrada de mulleres e homes, agás por razóns fundadas e obxectivas, debidamente motivadas, en cumprimento do establecido no artigo 53 e a Disposición Adicional Primera da Lei Orgánica 3/2007, do 22 de marzo, para a Igualdade Efectiva de Mulleres e Homes, así como no artigo 60.1 do Texto Refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro. De acordo co artigo 14 da Constitución Española, os Tribunais velarán polo cumprimento do principio de igualdade de oportunidades entre ambos os sexos.7.2. Cando o procedemento selectivo por dificultades técnicas ou doutra índole así o aconsellase, os Tribunais poderán dispoñer a incorporación aos seus traballos de asesores/as especialistas, para todas ou algunhas das probas, de acordo co previsto nas correspondentes convocatorias. Os/as devanditos asesores/as colaborarán co órgano de selección exclusivamente no exercicio das súas especialidades técnicas, e terán voz pero non voto. Así mesmo, os Tribunais poderán valerse de persoal auxiliar durante o desenvolvemento material dos exercicios, cuxa designación deberá comunicarse ao órgano competente, que haberá de autorizar o número de persoal auxiliar proposto. O nomeamento dos/as asesores/as especialistas e persoal auxiliar publicarase mediante anuncio do Tribunal Calificador no taboleiro de edictos do Concello de Narón e na sede electrónica (www.narón.es). 7.3. Para a válida constitución dos Tribunais, a efectos da celebración das sesións, deliberacións e toma de acordos, requirirase a presenza do Presidente e o Secretario ou, no seu caso, de quen lles substitúa, e da metade polo menos do resto dos seus membros.7.4. O réxime xurídico aplicable aos Tribunais axustarase en todo momento ao disposto para os órganos colexiados na lexislación de procedemento administrativo. En caso de ausencia tanto do/a presidente/a titular como do/a suplente, o/a primeiro/a designará de entre os vogais un/unha substituto/a que o/a suplirá. No suposto en que o/a Presidente titular non designe a ninguén, a súa substitución farase de conformidade co réxime de substitución de órganos colexiados previsto no artigo 19 da Lei 40/2015, do 1 de outubro, de réxime xurídico do sector público. Os Tribunais adoptarán os seus acordos por maioría dos membros presentes en cada sesión. En caso de empate repetirase a votación ata unha terceira vez na que, se persiste o empate, este dirimirao o/a Presidente co seu voto. Para as votacións seguirase a orde establecida na Resolución de nomeamento dos/das membros do Tribunal, votando en último lugar o/a Presidente. Os acordos dos Tribunais poderán ser impugnados nos supostos e na forma establecida na lei 40/2015. Os Tribunais continuarán constituídos ata tanto se resolvan as reclamacións expostas ou as dúbidas que poida suscitar o procedemento selectivo.7.5. Os/as membros dos Tribunais, os/as asesores especialistas e o persoal auxiliar deberán absterse de formar parte do mesmo cando concorran neles circunstancias das previstas no artigo 23 da Lei 40/2015, do 1 de outubro, de Réxime Xurídico do Sector Público, ou realizasen tarefas de preparación de aspirantes a probas selectivas de acceso á mesma ou equivalente categoría á que corresponden as prazas convocadas, nos cinco anos anteriores á publicación da convocatoria de que se trate, e igualmente se colaborasen durante ese período dalgún modo con centros de preparación de opositores/as da categoría á que pertenzan as prazas convocadas. Na sesión de constitución do Tribunal o Presidente esixirá dos/as membros do Tribunal declaración formal de non acharse incursos nestas circunstancias. Esta declaración deberá ser tamén cumprimentada, polos/as asesores/as especialistas e polo persoal auxiliar que, no seu caso e de conformidade co contemplado na base 7.2, o Tribunal incorpore aos seus traballos, así como polos/as observadores.7.6. Os/as aspirantes poderán recusar aos membros dos Tribunais, aos asesores especialistas e ao persoal auxiliar cando, ao seu xuízo, concorra neles algunha ou varias das circunstancias sinaladas na base 7.5, seguíndose para iso o procedemento establecido no artigo 24 da Lei 40/2015, do 1 de outubro, de Réxime Xurídico do Sector Público.7.7. Durante o desenvolvemento das probas selectivas os Tribunais resolverán todas as dúbidas que puidesen xurdir na aplicación das bases da convocatoria, e adoptarán os acordos que garantan a boa orde do proceso no non previsto expresamente por aquelas. As incidencias que poidan xurdir respecto da admisión de aspirantes nas sesións de celebración de exames serán resoltas polo Tribunal Calificador, quen dará traslado ao órgano competente. Os Tribunais poderán requirir aos aspirantes, en calquera momento do proceso, a documentación acreditativa dos requisitos esixidos na convocatoria. En caso de constatarse que algún dos aspirantes non reúne un ou varios dos requisitos, o Tribunal, previa audiencia ao interesado, deberá emitir proposta motivada de exclusión do proceso selectivo, dirixida ao órgano que aprobase a relación definitiva de aspirantes admitidos/as, comunicando, así mesmo, as inexactitudes ou falsidades formuladas polo/a aspirante na súa solicitude de participación para os efectos pertinentes. Contra a Resolución do devandito órgano poderán interpoñerse os recursos administrativos que procedan. Así mesmo, se o Tribunal, durante o desenvolvemento do proceso selectivo, tivese coñecemento ou dúbidas fundadas de que algún dos/as aspirantes carece da capacidade funcional para o desempeño das tarefas e funcións habituais da categoría obxecto da convocatoria, solicitará informe preceptivo dos órganos técnicos competentes, o cal será evacuado no prazo máximo de dez días e terá o carácter de determinante para resolver. Desta actuación darase coñecemento ao /á interesado, ao obxecto de que poida formular as alegacións que estime oportunas. Se do contido do ditame despréndese que o/a aspirante carece de capacidade funcional, o Tribunal emitirá proposta motivada de exclusión do proceso selectivo dirixida ao órgano competente. Ata que se dite a oportuna Resolución polo órgano competente o/a aspirante poderá continuar participando condicionadamente no proceso selectivo. Os Tribunais poderán excluír a aqueles opositores en cuxas follas de exame figuren nomes, marcas ou signos que permitan coñecer a identidade dos autores ou leven a cabo calquera actuación de tipo fraudulento durante a realización dos exercicios. As resolucións dos Tribunais vinculan á Administración Municipal aínda que esta, no seu caso, poida proceder á súa revisión conforme ao previsto nos artigos 106 e seguintes da Lei 39/2015, do 1 de outubro, do Procedemento Administrativo Común das Administración Públicas, nese caso haberán de practicarse de novo as probas ou trámites afectados polas irregularidades.7.8. Os Tribunais Calificadores quedarán incluídos na categoría que corresponda ao grupo de titulación ao que pertenzan as prazas convocadas, conforme ao preceptuado no artigo 30 do Real Decreto 462/2002, do 24 de maio, sobre indemnizacións por razón do servizo. Oitava.–Sistema de selección.8.1. Os procesos de selección realizaranse a través dos sistemas de oposición, concurso-oposición ou concurso para as prazas de mobilidade da policía local.8.2. Desde a total conclusión dun exercicio ou proba ata o comezo do seguinte deberá transcorrer un prazo mínimo de setenta e dúas horas e máximo de corenta e cinco días naturais.8.3. Os aspirantes serán convocados para cada exercicio da oposición en chamamento único aínda que o mesmo haxa de dividirse en varias sesións, debendo asistir os aspirantes á sesión á que fosen convocados. Serán excluídos/as do proceso selectivo quen non compareza, salvo nos supostos alegados e xustificados con anterioridade, á celebración do exercicio, debendo o Tribunal adoptar resolución motivada para ese efecto. A non presentación dun/dunha aspirante a calquera dos exercicios obrigatorios no momento de ser chamado/a determinará automaticamente o decaimiento do seu dereito para participar no mesmo e nos sucesivos, quedando excluído en consecuencia do procedemento selectivo.8.4. Se algunha das aspirantes non puidese completar o proceso selectivo por mor de embarazo de risco ou parto debidamente acreditados, a súa situación quedará condicionada á finalización do mesmo e á superación das fases que quedasen aprazadas, non podendo demorarse estas de maneira que se menoscabe o dereito do resto dos aspirantes a unha resolución do proceso axustada a tempos razoables, o que deberá ser valorado polo Tribunal, e en todo caso a realización das mesmas terá lugar antes da publicación da lista de aspirantes que superaron o proceso selectivo.8.5. A orde de actuación dos/as opositores/as iniciarase alfabeticamente polo primeiro da letra que resultase do sorteo anual realizado pola Secretaría de Estado para a Administración Pública a que se refire o artigo 17 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado por Real Decreto 364/1995, do 10 de marzo.8.6. Concluído cada un dos exercicios da oposición, o Tribunal fará pública, no taboleiro de edictos do Concello de Narón e na sede electrónica do Concello de Narón (www.narón.es), a relación de aspirantes que superasen o mesmo, con indicación da puntuación obtida. Dita publicación efectuarase no prazo máximo dun mes, que poderá ser prorrogado, por unha soa vez, por causas xustificadas e previa resolución motivada.8.7. Calesquera referencia normativa do temario se entende referida ás disposicións legais vixentes na data do exame. Novena.–Cualificación do proceso selectivo.9.1. Sistema selectivo de oposición. A) Normas xerais. En cada un dos exercicios da oposición cualificarase en primeiro lugar aos/ás aspirantes da quenda de promoción interna, procedéndose a publicar a lista de aprobados/as. Posteriormente cualificarase, separadamente e por esta orde, aos/ás aspirantes da cota de discapacidade e aos /ás aspirantes da quenda de acceso libre. Os exercicios que sexan puntuables cualificaranse de cero a dez puntos ou como “apto” ou “non apto”. Naqueles exercicios que sexan de carácter obrigatorio serán eliminados aqueles/as aspirantes que non alcancen un mínimo de cinco puntos ou que non obteñan a cualificación de “apto” en cada un deles. O Tribunal Cualificador queda facultado para a determinación do nivel mínimo esixido de conformidade co sistema de valoración que se adopte en cada proba selectiva, podendo establecer, en cada un dos exercicios, puntuacións mínimas diferenciadas entre a quenda de promoción interna, ou de discapacidade e quenda de acceso libre, garantindo en todo caso, a idoneidade dos/as aspirantes seleccionados/as. Naqueles casos nos que o nivel mínimo fixado polo Tribunal sexa igual entre os/as aspirantes de quenda libre e da cota de discapacidade, unha vez cubertas as prazas da mencionada cota, se algún dos/as aspirantes que se presentou por esta cota de reserva superase os exercicios correspondentes, pero non obtivese praza e a súa puntuación fose superior á obtida por outros aspirantes do sistema de acceso xeral, será incluído pola súa orde de puntuación na quenda de acceso libre. Resolución dun ou varios supostos prácticos ou probas prácticas, ou redacción de informes ou propostas de resolución: o exercicio será puntuado na forma descrita nos apartados anteriores, ou ben pode ser cualificado como “apto” ou “non apto” se así o establecen as bases específicas. B) Cualificación final do proceso selectivo. A cualificación definitiva do proceso de selección virá determinada pola suma das cualificacións obtidas en cada un dos exercicios determinados nas respectivas bases específicas. Os posibles empates na puntuación liquidaranse na forma establecida nas bases específicas.9.2. Sistema selectivo de concurso-oposición: No concurso-oposición a cualificación da fase de concurso farase pública polo Tribunal Calificador no taboleiro de edictos do Concello de Narón e na sede electrónica do Concello de Narón (www.narón.es) no momento que determinen as bases específicas. Os/as aspirantes disporán dun prazo de dez días hábiles, contados a partir do seguinte ao da publicación da cualificación da fase de concurso, para facer alegacións. A cualificación dos exercicios da fase de oposición levará a cabo na forma establecida na base 9.1. A cualificación definitiva do proceso de selección estará determinada pola suma da cualificación final da fase de oposición e a puntuación obtida na fase de concurso. Os posibles empates na puntuación liquidaranse na forma que establezan nas bases específicas. Décima.–Lista de aprobados.10.1. Finalizado o proceso de selección, o Tribunal publicará no prazo máximo dun mes a relación de aprobados, pola orde de puntuación alcanzado, con indicación do documento nacional de identidade, así como as notas parciais de todas e cada unha das fases do proceso selectivo no taboleiro de edictos do Concello de Narón e na sede electrónica do Concello de Narón (www.narón.es). O devandito prazo poderá ser prorrogado por causas xustificadas e previa resolución motivada. Simultaneamente á súa publicación no devandito taboleiro, o Tribunal elevará a relación expresada ao titular do órgano competente e publicarase no Boletín Oficial da Provincia da Coruña.10.2. O Tribunal non poderá declarar que superaron as probas selectivas un número superior de aspirantes ao de prazas convocadas. Non obstante o anterior, sempre que o Tribunal propuxese o nomeamento de igual número de aspirantes que o de prazas convocadas, e co fin de asegurar a cobertura das mesmas, cando se produzan renuncias dos aspirantes seleccionados ou cando da documentación achegada polos aspirantes dedúzase que non cumpren os requisitos esixidos ou por circunstancias sobrevidas dedúzase a imposibilidade de incorporación dalgún dos aspirantes, antes do seu nomeamento ou toma de posesión, o órgano competente poderá requirir do Tribunal relación complementaria dos aspirantes que sigan aos propostos para o seu posible nomeamento como funcionarios de carreira.10.3. O acto que poña fin ao procedemento selectivo deberá ser motivado. A motivación dos actos do Tribunal ditados en virtude de discrecionalidad técnica no desenvolvemento do seu labor de valoración, estará referida ao cumprimento das normas regulamentarias e das bases da convocatoria. Undécima.–Presentación de documentos.11.1. No prazo de vinte días naturais, a contar desde o día seguinte a aquel en que se fixese pública a lista definitiva de aspirantes aprobados no Boletín Oficial da provincia, os aspirantes propostos achegarán os documentos que a continuación se relacionan: a) Fotocopia e orixinal do DNI, pasaporte ou calquera outro documento acreditativo da nacionalidade en vigor. b) No caso de aspirantes que concorresen ás probas selectivas por tratarse de cónxuxes, ou descendentes do cónxuxe, de españois ou nacionais de países membros da Unión Europea deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa do español ou do nacional da Unión Europea co que existe este vínculo, de que non está separado de dereito do seu cónxuxe e, no seu caso, do feito de que o aspirante vive ás súas expensas ou está ao seu cargo. c) Fotocopia e orixinal do título esixido nas bases específicas, ou certificación académica que acredite realizar e aprobar os estudos completos necesarios para a expedición do mesmo. No caso de titulacións obtidas no estranxeiro deberase achegar a documentación acreditativa da súa homologación ou convalidación. d) Declaración xurada ou promesa de non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para o desempeño de funcións públicas por resolución xudicial para o acceso á escala, subescala, clase e categoría de funcionario no que fose separado ou inhabilitado. Os nacionais doutros Estados deberán acreditar igualmente non acharse inhabilitados ou en situación equivalente nin ser sometidos a sanción disciplinaria ou equivalente que impida, no seu Estado, nos mesmos termos, o acceso á función pública. e) Documentación acreditativa dos restantes requisitos que, no seu caso, puidesen esixirse en cada base específica. f) Os/as aspirantes que participasen pola cota de discapacidade deberán achegar certificado vixente acreditativo do grao de minusvalía expedido polo órgano competente da comunidade autónoma. En todo caso, deberán achegar a certificación médica de compatibilidade co desempeño das tarefas e funcións correspondentes á praza, especificadas nos cometidos de cada praza e incluídos e aprobados na relación de postos de traballo do Concello de Narón. Aqueles aspirantes da cota de discapacidade, que en aplicación do disposto na base 9.1 obtivesen praza pola quenda de acceso libre, deberán achegar, así mesmo a documentación anteriormente sinalada.11.2. Conforme ao disposto no artigo 23.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos funcionarios Civís da Administración Xeral do Estado, quen dentro do prazo indicado no apartado 11.1, e salvo os casos de forza maior, non presentasen a documentación esixida nas bases da convocatoria ou do exame da mesma deducísese que carecen dalgún dos requisitos esixidos polas mesmas non poderán ser nomeados funcionarios de carreira, quedando anuladas todas as súas actuacións, sen prexuízo da responsabilidade na que puidesen incorrer por falsidade nas súas solicitudes de participación.11.3. No citado prazo de vinte días naturais fixado na base 11.1, publicarase na taboleiro de edictos do Concello de Narón e na sede electrónica do Concello de Narón (www.narón.es). a relación de postos a ofertar aos aspirantes a efectos de que procedan, no citado prazo, á presentación da súa solicitude de adxudicación dos destinos. Se transcorrido este prazo de vinte días naturais algún aspirante non presentase a súa solicitude de adxudicación de destinos, adxudicaráselle o posto que non fose asignado a ningún outro aspirante. Duodécima.–Adxudicación de destinos.12.1. A adxudicación de postos de traballo aos/ás funcionarios/as de novo ingreso efectuarase de acordo coas peticións dos/as interesados/as entre os postos ofertados aos mesmos, segundo a orde obtida no proceso selectivo. Os/as funcionarios/as que accedan pola quenda de promoción interna terán, en todo caso, preferencia para cubrir as postos vacantes da respectiva convocatoria sobre os/as aspirantes que non procedan desta quenda. Os/as aspirantes aprobados/as polo Tribunal e que fosen admitidos/as ao proceso pola cota de discapacidade, poderán solicitar ao órgano competente a alteración da orde de prelación para a elección das prazas, por motivos de dependencia persoal, dificultades de desprazamento ou outras análogas, que deberán ser debidamente acreditados. O órgano competente decidirá dita alteración cando se atope debidamente xustificado, e deberá limitarse a realizar a mínima modificación na orde de prelación necesaria para posibilitar o acceso ao posto da persoa discapacitada.12.2. Adaptación de postos: Na solicitude de adxudicación de destino correspondente a probas de novo ingreso ou promoción interna, os/as aspirantes con discapacidade propostos/as polo Tribunal poderán pedir a adaptación do posto de traballo correspondente. Á solicitude deberán acompañar un informe expedido polo órgano competente na materia que acredite a procedencia da adaptación. Décimo terceira.–Nomeamento como funcionario/a de carreira.13.1. Concluído o proceso selectivo quen o superase e acheguen a documentación acreditativa do cumprimento dos requisitos esixidos na convocatoria, serán nomeados/as funcionarios/as de carreira polo titular do órgano competente, no prazo máximo de catro meses desde a publicación da relación de aprobados/as no Boletín Oficial da provincia. Con carácter xeral, tentarase que este prazo de catro meses estea comprendido dentro do prazo xeral de tres anos de execución das Ofertas de Emprego Público, previsto no artigo 70 do Texto Refundido da Lei do Estatuto Básico do Empregado Público aprobado polo Real Decreto Lexislativo 5/2015, do 30 de outubro.13.2. Os nomeamentos publicaranse no Boletín Oficial da Provincia da Coruña. A toma de posesión dos/as aspirantes que superasen o proceso selectivo farase no prazo de un mes, contado a partires da data de publicación do seu nomeamento como funcionario de carreira no Boletin Oficial da Provincia. Transcorrido o prazo dun mes, os aspirantes que non teñan tomado posesión perderán todos os dereitos adquiridos durante o proceso selectivo quedando anuladas tódalas suas actuaciones. Décimo cuarta.–Comunicacións e incidencias.14.1. A publicación de todos os actos e acordos que se diten en desenvolvemento de cada proceso selectivo, realizarase mediante a súa inserción no taboleiro electrónico do Concello de Narón, sen prexuízo da publicidade que se dará aos devanditos actos a efectos informativos na súa sede electrónica (www.naron.es). A publicación no taboleiro electrónico do Concello será vinculante a efectos da convocatoria para a realización dos exercicios da fase de oposición e no seu caso para o concurso, así como a que determine o inicio do cómputo de calquera dos prazos que estean establecidos e sexan de aplicación segundo as bases.14.2. Os/as aspirantes poderán dirixir ao órgano competente as comunicacións sobre incidencias relativas á actuación do Tribunal, así como as reclamacións, queixas, peticións ou suxestións sobre o proceso selectivo. Décimo quinta.–Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos do Concello de Narón e na sede electrónica do Concello de Narón (www.narón.es) sen prexuízo de calquera outro medio de difusión que se considere oportuno. O Tribunal poderá declarar desertas aquelas prazas obxecto da presente convocatoria que non resulten cubertas á súa finalización, por non superar o proceso selectivo o número suficientes de aspirantes. Décimo sexta.–Cualificación final. A orde de prelación dos aspirantes que superen o proceso selectivo efectuarase de acordo coa da puntuación obtida, non podendo superar o proceso selectivo un número superior ao de prazas convocadas, todo iso de acordo ao previsto no art.13 do Decreto 243/2008, do 16 de outubro, da Xunta de Galicia. Non obstante o anterior, sempre que o tribunal propuxese o nomeamento de igual número aspirantes que o de prazas convocadas, e co fin de asegurar a cobertura destas cando se produzan renuncias dos aspirantes seleccionados, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarios de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 4 da presente convocatoria.” Narón, 14 de maio de 2019. A alcaldesa Marian Ferreiro Díaz